Hymn Lyrics www.traditionalmusic.co.uk - Christian Hymn Lyrics.  

Caeli Deus sanctissime 
Caeli Deus sanctissime, qui lucidum centrum poli candore pingis igneo augens decori lumine. 
Quarto die qui flammeam solis rotam constituens, lunae ministras ordini, vagos recursus siderum, 
Ut noctibus, vel lumini diremptionis terminum, primordiis et mensium signum dares notissimum: 
Illumina cor hominum, absterge sordes mentium, resolve culpae vinculum, everte moles criminum. 
Praesta, Pater piissime, Patrique compar Unice, cum Spiritu Paraclito regnans per omne saeculum. 
Latin, earlier than 8th c.